《送程给事知越州》
宋代·章衡

雅留威爱在南昌，又拜新恩指旧棠。一节帝颁严使旆，十州人喜拥壶浆。

彯缨自结凝旒眷，揽辔思澄插笔乡。刘晏有材将大用，豫章楼上急飞觞。

作者简介：（1025—1099）建州浦城人，字子平。章惇族侄。仁宗嘉祐二年进士第一。通判湖州，召试除校书郎，迁太常寺丞，改盐铁判官，同修起居注，出知汝州、颍州。神宗熙宁初，还判太常寺，知审官西院。使辽，燕射连发破的，辽人以为文武兼备，待以殊礼。编纂历代帝系，名为《编年通载》，神宗览而称善。判吏部流内铨，寻知通进银台司、直舍人院。拜宝文阁待制、知澶州，徙成德军。元丰四年，坐事落职，提举洞霄宫。哲宗元祐中历知秀、襄等州府，终知颍州。